Για να γιορτάσει κάθε νέο χρόνο παρατηρήσεων,
το διαστημικό τηλεσκόπιο Χαμπλ των ESA/NASA λαμβάνει νέες εικόνες του ουρανού
Φέτος για τα 24α γενέθλιά του
το διαστημικό τηλεσκόπιο μας έδωσε μία νέα εικόνα ενός τμήματος του NGC 2174
Η περιοχή αυτή, γνωστή και ως Νεφέλωμα της Κεφαλής του Πιθήκου,
είναι γεμάτη με νεαρά άστρα, εμβαπτισμένα μέσα σε λαμπρές ζώνες κοσμικού αερίου και σκόνης.
Επεισόδιο 73: Το Χαμπλ παρατηρεί το Νεφέλωμα της Κεφαλής του Πιθήκου για τα 24α γενέθλιά του
Τα νεφελώματα αποτελούν αγαπημένο στόχο του Χαμπλ
Τα πολύχρωμα λοφία αερίου και τα διάπυρα λαμπρά άστρα δημιουργούν αιθέριες εικόνες
Μερικές από τις πιο ωραίες και δημοφιλείς εικόνες του Χαμπλ, προέρχονται από νεφελώματα
για παράδειγμα, ας δούμε αυτή την εικόνα του Δακτυλιοειδούς Νεφελώματος που έλαβε πέρσι
ή αυτή τη λεπτεπίλεπτα όμορφη υπέρυθρη εικόνα του Νεφελώματος της Κεφαλής του Ίππου
η οποία ελήφθη για τα 23α γενέθλια του Χαμπλ
Το 2012 το Χαμπλ παρατήρησε το Νεφέλωμα Ταραντούλα για την επέτειο των 22ων γενεθλίων του
ενώ για τα 21α του κατέγραψε το μοναδικό κοσμικό ρόδο Arp 273
Τώρα για να γιορτάσει το 24ο έτος του σε τροχιά
το Χαμπλ ξαναπαρατηρεί ένα τμήμα του NGC 2174
περισσότερο γνωστό ως Νεφέλωμα της Κεφαλής του Πιθήκου
Νέφη σκόνης σε σκούρο καφέ και χρώμα της σκουριάς εκτείνονται προς τα έξω
πάνω σε ένα υπόβαθρο λαμπρού μπλε αερίου
Αυτές οι εντυπωσιακές αποχρώσεις δημιουργούνται συνδυάζοντας αρκετές εικόνες από το Χαμπλ
που λαμβάνονται με διάφορα χρωματικά φίλτρα και αποκαλύπτουν μία έκταση χρωμάτων που δεν είναι συνήθως αντιληπτή από το ανθρώπινο μάτι
Δεν είναι η πρώτη φορά που το Χαμπλ στρέφει το βλέμμα του προς το Νεφέλωμα της Κεφαλής του Πιθήκου
Σε απόσταση περίπου 6400 ετών φωτός, στον αστερισμό του Ωρίωνα,
το NGC 2174 είχε παρατηρηθεί ξανά από το Χαμπλ το 2011
Αυτό το βίαιο αστρικό φυτώριο περιέχει όλα τα στοιχεία που χρειάζονται για τη δημιουργία των άστρων
Όμως η συνταγή που ακολουθείται για τη δημιουργία αυτή δεν είναι πολύ αποτελεσματική
και τα περισσότερα από τα συστατικά πάνε χαμένα
καθώς το νέφος αερίου και σκόνης σταδιακά διαλύεται
Ο ρυθμός διάλυσης του νεφελώματος επιταχύνεται από την παρουσία θερμών νεαρών άστρων
τα οποία δημιουργούν ανέμους υψηλής ταχύτητας που παρασύρουν το αέριο προς τα εξώ
Το διαστημικό τηλεσκόπιο Χαμπλ
εκτοξεύθηκε το 1990 και έχει παρατηρήσει αναρίθμητα κοσμικά θαύμα στα 24 χρόνια που βρίσκεται σε τροχιά.
Καταγράφοντας τη κομψότητα της φύσης,
αποτελεί ένα μοναδικό παράθυρο στο Σύμπαν, και συνεχίζει να μας εντυπωσιάζει κάθε χρόνο που περνάει
με υπέροχες εικόνες και πρωτοποριακή επιστημονική έρευνα.
Ευτυχισμένα τα 24α γενέθλιά σου Χαμπλ!
Το Hubblecast είναι μία παραγωγή του ESA/Hubble στο Ευρωπαϊκό Νότιο Αστεροσκοπείο στη Γερμανία.
Η αποστολή του Χαμπλ αποτελεί διεθνή συνεργασία μεταξύ της NASA και του Ευρωπαϊκού Οργανισμού Διαστήματος.
www.spacetelescope.org
Κείμενα: ESA/Hubble. Μετάφραση: Μανώλης Ζούλιας